open-index/open-wikipedia-markdown huggingface dataset:
Memokraat

**Memokraat** on Eesti kodanikuajakirjandus- ja meediaplatvorm, mis tegeleb uudiste, arvamuste ja analüüside avaldamisega. Tegevust alustas 2008. aastal ja selle asutaja on ajakirjanik Daniel Vaarik. Kolleegiumi kuulusid Tarmo Jüristo, Sten Tamkivi, Kristjan Lepik. Viimane artikkel on ilmunud 2017 aastal.

Memokraat keskendub kodanikuaktivismile, ühiskondlikele teemadele ja valimiste kajastamisele ning pakub võimalust erinevate arvamuste ja seisukohtade väljendamiseks väljaspool traditsioonilisi meediakanaleid. Memokraat ei ole traditsiooniline uudisteagentuur, vaid pigem kodanike algatusel toimiv informatsiooniplatvorm, mis püüab pakkuda süvitsi lähenemist ja kriitilist analüüsi ühiskondlike protsesside teemadel. Selle keskkonna kaudu levivad sageli kogukonnakesksed, poliitilised ja sotsiaalsed sõnumid, mis võivad väljendada vähem esindatud arvamusi. 

Memokraadi logo autor on Martin Rästa ja veebilehe programmeeris Jens Kasemets.
Sri Lanka olümpiamängudel

**[[Sri Lanka]]** on riigina osalenud nüüdisaegsetel olümpiamängududel alates 1948. aastast.

Olümpiakomitee Tseilonis loodi 1937. aastal ning samal aastal tunnustas seda ka ROK, kuid Teise maailmasõja tõttu ei jõudnud Tseilon tollal olümpialiikumises osaleda.

1948. aastal iseseisvunud riik kandis kuni 1972. aastani Tseiloni nime ja võisteldi sellise riiginime (maakood CEY) all. Riik muutis 1972. aastal nime ja alates 1980. aastast kasutatakse praegust maakoodi SRI.

Sri Lanka võistelnud alates 1848. aastast kõikidel suveolümpiamängudel, välja arvatud üks kord, kui Sri Lanka osales 1976. aasta Montréali suveolümpiamängude boikotis.

Sri Lanka pole kunagi osalenud taliolümpiamängudel.

## Olümpiamedalid
Sri Lanka sportlased on võitnud kokku kaks olümpiamedalit (hõbedad), mõlemad kergejõustikus. Esimene Tseiloni olümpiamedalisaaja oli Duncan White, kes sai 1948. aasta Londoni suveolümpiamängude kergejõustikuvõistlusel 400 m tõkkejooksus hõbemedali. Teise hõbemedali võitis riigile 2000. aasta Sydney suveolümpiamängude kergejõustikuvõistlusel naiste 200 meetri jooksus Susanthika Jayasinghe.

## Viited

## Välislingid
*Sri Lanka olümpiamängudel. Olympedia. Inglise keeles, vaadatud 31. augustil 2025
Albert Perera

**Albert Perera** (22. detsember 1918 – 1. märts 1968) oli Tseiloni poksija.

Ta osales kukk-kaalus (kuni 54 kg) 1948. aasta Londoni olümpiamängude poksivõistlustel, kuid kaotas veerandfinaalis oma kohtumise hilisemale pronksmedalivõitjale Juan Venegasile (Puerto Rico) ja jäi edasisest medaliheitlusest välja.

Ta sai Briti Impeeriumi mängudel 1950. aastal Aucklandis (Uus-Meremaa) kukk-kaalus (kuni 119 naela ehk 54 kg) hõbemedali, kaotades finaalis kuldmedalivõitjale Johnny van Rensburgile (Lõuna-Aafrika Liit).

## Viited

## Välislingid
*
Duncan White

**Duncan White** (1. märts 1918 Lathpandura, Colombo lähedal – 3. juuli 1998) oli Tseiloni kergejõustiklane.

White võitis 1948. aasta Londoni olümpiamängude kergejõustikuvõistlusel 400 meetri tõkkejooksus hõbemedali ajaga 51,8 sekundit.

Temast sai Tseiloni esimene ja kuni aastani 2000 ainus Sri Lanka olümpiamedalist.

Ta võitis Briti Impeeriumi mängudel 1950. aastal Aucklandis (Uus-Meremaa) 440 jardi tõkkejooksus kuldmedali ajaga 52,5 sekundit ja tuli Briti Impeeriumi mängude meistriks.

## Viited

## Välislingid

*
Harilik kerasujur

**Harilik kerasujur** ehk **kerasujur** (*Hyphydrus ovatus*) on ujurlaste sugukonda kuuluv vee-eluline mardikas.

## Kirjeldus
Mardika kehapikkus on 4 kuni 5,3 mm. Värvus on ühtlaselt roostepruun, tiivad võivad pealt olla tumedamad pruunid. Kehakuju on võrreldes teiste ujurlastega väga lai, ümarovaalne. Ülakülg on peaaegu kuuljalt kumer, samuti on kumer alakülg. Inglise ja saksa keeles võrreldakse mardikat kirsikiviga (*cherrystone beetle*, *"Kirschkern"*) Tundlad on lühikesed ja kitsad. Seljakilbike (*[[scutellum]]*) puudub.

Esimese ja keskmise jalapaari käpalülidel on alaküljel väikesed iminapakesed, mis takistavad pinnal libisemist. Tagumise jalapaari sääred ja käpad on varustatud pikkade harjastega, mis toimivad ujulestadena ja võimaldavad kiiret ujumist.

Liigil esineb mõningane sooline dimorfism - isasmardikatel on kattetiivad läikivamad, kaetud tiheda sõmera punkteeringuga, emasmardikatel siidjasmatid kuni matid.

Mardika vees elav vastne on kuni 1,5 cm pikk, valkjate ristvöötidega pruunil kehal. Pea eesosas on etteulatuv sarv, mille tipul asetsevad retseptorid kergendavad saagi äratundmist muda ja taimejäänuste vahel. Sarve suule lähemas osas on kitiinhambakesed, mis aitavad koos mandiiblitega püütud saaki kinni hoida.

## Levik ja eluviis
Harilik kerasujur on palearktilise levikuga liik ja esineb terves Euroopas, välja arvatud Põhja-Norras, Rootsi Lapimaal ja Põhja-Soomes. Levila ulatub idas Väike-Aasiasse ja Siberis Baikali järveni.

Asustab seisvaid või vähese vooluga veekogusid. Nagu kõik ujurlased on ta hea lendaja ja levib eri biotoopides, ka aiatiikides ja vastrajatud veekogudes (näiteks kaevandusalade rekultiveerimisel) ja veehoidlates. Nii vastsed kui ka valmikud on röövtoidulised.

Mardikas talvitub valmikuna, sukeldununa vette koos õhutagavaraga õhumullis. Seda õhutagavara uuendab ta aeg-ajalt kehatippu veest välja tõstes.

Liigi paljunemiskäitumisest ei teata kuigi palju. Mardikas muneb munad kevadel veetaimedele, vastne areneb mais ja juunis.Vastsel on kolm staadiumi, mis erinevad eluviisilt. Noor vastne elutseb veetaimede ülaosas, toitub vähivastsetest ja väikestest putukavastsetest ja käib veepinnal hingamas. Järgmistes vastsestaadiumides liigub vastne sügavamasse vette. Ta liigub oma kuuel hõredate harjastega jalal enamasti mööda veekogu põhja, kuid võib ka mõned sentimeetrid veepinnani ujuda, et õhku võtta. Vastne toitub taimede vahel, kolmandas vastsestaadiumis taimejuurte ümber põhjas, otsides detriidist seal elavaid usse, sääsevastseid ja väikesi vähilisi.

## Viited

## Välislingid
Kristjan Lepik

**Kristjan Lepik** (sündinud 21. mail 1977) on Eesti ettevõtja, finantsanalüütik, investor ja avaliku elu tegelane.

## Haridus
Ta lõpetas 2000. aastal Tartu Ülikooli bakalaureusekraadiga ettevõttemajanduses.

## Töökäik
Aastatel 2000–2006 töötas ta LHV Pangas osakonnajuhatajana.

2006. aastal alustas ta sõltumatut finantsportaali tarkinvestor.ee, mis oli suunatud finantsalaste teadmiste jagamisele.

Lepik töötas Eesti Arengufondis 2012–2016.

Ta on Praxise mõttekoja nõukogu liige alates 2022. aastast.

### Arbonics ja keskkonnatehnoloogia
Kristjan Lepik on Arbonicsi kaasasutaja ja tegevjuht.. Investorite hulgas on ka Taavet Hinrikus. Arbonics on kliimatehnoloogiaettevõte, mis aitab Euroopa metsamaade ja maade omanikke luua süsiniku krediiditulu, kasutades teadmus- ja andmepõhiseid lahendusi.

## Ühiskondlik tegevus
Lepik on aktiivne kõneleja rohepöörde, investeerimise ja ökoloogia teemadel. Ta on sõnas või kirjas väljendanud arvamusi Eesti positsioonist dekarboniseerimisel ning väärtustab metsa rolli investeeringuna tulevastele põlvkondadele.

Ta on MTÜ Elav Tänav nõukogu liige. Peale tema kuuluvad sinna veel Martin Villig ja Tõnis Savi.

Lisaks kirjutab ta uudiskirja Wild Crowns, mis keskendub looduse ilmingutele.

## Isiklikku
Tema vanaisa oli akadeemik Ülo Lepik.

Tal on kolm last: Luukas, Lauri ja Kutt Kaaren.

## Viited
Mino Bahrulloeva

**Mino Bahrulloeva** (tadžiki keeles *Мино Баҳруллоева*; sündinud 30. juunil 1997 Dušanbes) on tadžiki laulja. 

## Noorpõlv
Mino Bahrulloeva isa, ajakirjanik Bahrullo Saidi, suri, kui tütar oli nelja-aastane ning ema Olamoro jäi teda ja ta vanemat venda Ališeri üksi kasvatama. Mino vend õppis Venemaa Rahvaste Sõpruse Ülikoolis ja töötab Tadžikistani siseministeeriumis.

Mino lapsepõlv möödus vaeses kodus, ehkki ema töötas laste ülalpidamiseks kahel töökohal: õpetajana ja tänavapuhastajana. Lapsena oli Mino vaikne ja häbelik tüdruk ning ema pani ta tantsukooli. Talle hakkas seal koolis käies tantsimine meeldima. Juba seitsmeaastaselt tantsis Mino tantsutrupis Padida, mis aitas nende peret rahaliselt.

Mino õppis Talabhudža Sattorovi nimelises riiklikus konservatooriumis.

Ema palvel hakkas ta tantsimise asemel tegelema muusikaga. 

## Karjäär
Tema esimeseks lauluks oli "Šahri mo (*Шахри мо*)", kus tema hääl meenutas paljude kuulajate jaoks Colombia lauljannat Shakirat, mille järgi sai ta ka hüüdnimeks Tadžiki Shakira.

Mino kuulsaim laul "Ai Jor" (*Ай ёр*) ilmus 4. juunil 2014. Seejärel salvestas ta laulud "Batšai darvazi" (*Бачаи дарвозӣ*) ja "Kabki Dangara" (*Кабки Данғара*), mis tõid talle kuulsust ka teistes pärsiakeelsetes riikides, näiteks kutsuti teda 2017. aastal Afganistani, kus ta oli külaliseks TOLO kanali telesaates "Qobi sharq" ja esines meelelahutussaates "Helal Eid".

Erinevalt enamikust tadžiki lauljatest laulab Mino üsnagi euroopalikus stiilis ja ka tantsib oma muusikavideotes väga läänelikult, mis on pälvinud kohalike tõsiusklike muslimite hukkamõistu.

### Esinemisi telesaadetes

* "Qabe Goftogo/Qobi sharq" (2017) – Afganistani TOLO kanali telesaade
* "Имшаб LIVE" (2019) – veebipõhine esinemine
* "Ногуфтаҳо" (2020) – veebipõhine esinemine
* "Бонуи пурҳунар" (2020) – veebipõhine esinemine

## Välislingid
* Artist Mino Youtube'i kanal
Zima

**Zima** (vene Зима, burjaadi Зэмэ) on linn Venemaal Irkutski oblastis, Zima rajooni keskus. Linn asub Oka jõe ääres, Irkutskist umbes 230 km loodes.

Linna läbib Siberi raudtee.

Zima rajati 1743. aastal kaubatee äärse talvitumispaigana. Linnaõigused sai 1922. aastal.

2021. aasta rahvaloenduse andmetel oli linnas 30 640 elanikku.

## Viited
Gints Zilbalodis

**Gints Zilbalodis** (sündinud 13. aprillil 1994) on Läti filmirežissöör, animaator ja helilooja. 

Ta on tuntud eelkõige dialoogita animeeritud seiklusfilmide "Koduteel" (2019) ja "Vooluga kaasa" (2024) lavastajana. Nendest teine tõi talle rahvusvahelise tunnustuse, sealhulgas Oscari ja Kuldgloobuse. Tema ja kaasprodutsent Matīss Kaža on ka seni ainsad Läti filmiloojad, kes kummagi auhinna on võitnud.

## Elulugu
Gints Zilbalodis on maalikunstnikust ema ja skulptorist isa laps. Filmikunstini jõudis ta enda sõnul soovist väljendada tundeid, mida on muudmoodi keeruline selgitada. Kuna Lätis polnud animatsioonikoole, otsustas ta ülikooli mineku asemel õppida animatsiooni, helikujundust ja muusikalist kompositsiooni omal käel. 

## Looming
Pärast seitsme lühifilmi lavastamist esilinastus Zilbalodise esimene täispikk debüütfilm "Koduteel" 2019. aasta Annecy rahvusvahelisel animafilmide festivalil, kus see võitis vastloodud "Contrechampsi" võistlusprogrammi. Film on tervenisti Zilbalodise enda kirjutatud, lavastatud, animeeritud ja produtseeritud, samuti koostas ta ise filmimuusika. "Koduteel" linastus samal aastal ka 23. PÖFF-i kavas.

Teine täispikk film "Vooluga kaasa" valmis 2024. aastal ning linastus Cannes'i filmifestivali Un Certain Regard maailmakino programmis. Tegemist on samuti autorifilmiga, kus Zilbalodis on kirjutaja, lavastaja, helilooja ja animaatori rollis, kuid seekord juba suurema rahvusvahelise meeskonna toega. Peale Cannes'i käis "Vooluga kaasa" paljudel filmifestivalidel (sh PÖFF) ning võitis arvukalt auhindu kogu maailmas, sealhulgas parima animafilmi Oscari ja samas kategoorias Kuldgloobuse. Film oli nomineeritud kahele Briti Filmiakadeemia filmiauhinnale (BAFTA) ja parima rahvusvahelise mängufilmi Oscarile. Rahvusvahelise tunnustuse poolest on "Vooluga kaasa" läbi aegade kõige edukam Läti ning Baltimaade film.

Samal aastal nimetati Zilbalodis aasta riialaseks.

## Filmid
### Lühifilmid

* "Steiga" (2010)
* "Aqua" (2012)
* "Skaidrība" (2012)
* "Sekotāji" (2014)
* "Prioritātes" (2014)
* "Nedzirdams" (2015)
* "Oāze" (2017) 

### Täispikad mängufilmid

* 2019 "Koduteel" (läti keeles "Projām", inglise keeles "Away")
* 2024 "Vooluga kaasa" (läti keeles "Straume", inglise keeles "Flow")

## Viited
Radka Bodzewicz

**Radka Bodzewicz** (sündinud 8. juulil 1991 Šumperkis) on Moraavia päritolu tšehhi kunstnik.

## Elu ja karjäär
Radka Bodzewicz sündis 1991. aastal Šumperkis. Aastatel 2011–2017 õppis ta Praha Kaunite Kunstide Akadeemias ja Robert Gordoni Ülikooli Kunstikolledžis Aberdeenis, Šotimaal. Tema looming uurib igapäevaelu filosoofilisi ja teaduslikke teemasid ning kultuurilist mitmekesisust, sageli läbi müütide ja sümbolite analüüsi. Ta loob suureformaadilisi õlimaale ja 3D-printimise abil valmistatud skulpturaalseid objekte, mida ta sageli täiendab digitaalse sisuga, kasutades näiteks liitreaalsuse, virtuaalreaalsuse ja videomappingu tehnoloogiaid.

Bodzewiczi näitused keskenduvad tavaliselt ühele teemale, mis on inspireeritud konkreetsest kirjanduslikust või teaduslikust teosest. Näidetena võib tuua Dante Alighieri *Jumaliku komöödiat*, Mircea Eliade *Igavese tagasipöördumise müüdi (Arhetüübid ja kordus)*, Jaroslav Krejčí noorema *Inimkonna saatust: muutuv kuju* ja John Miltoni *Paradiis kaotatud*. 2023. aastal valiti tema digitaalteosed esitlemiseks Tšehhi hooajal Dresdenis, mida korraldasid riiklikud galeriid Kunsthalle Lipsiusbau. Tema töid on eksponeeritud nii kodumaal kui ka rahvusvaheliselt.

## Viited
Irene Maaroos

**Irene Maaroos** (sündinud Hirt, 1936–1937 Hirv; 16. november 1910 Tartu – 16. oktoober 1994 Tartu) oli Tartu Ülikooli pikaajaline ametnik.

Ta lõpetas 1930 Tartu tehnika-ühisgümnaasiumi, õppis 1934–1942 (lõpetas 1942 ja uuesti 1945) Tartu Ülikooli õigusteaduskonnas, ENÜS.

1930–1940 oli ta Tartu-Valga kinnistusjaoskonna ametnik, 1944–1945 Tartu Ülikooli informatsioonibüroo juhataja, siis rektori referent, 1945–1987 teadussekretär. Ta oli Tartu Ülikooli Akadeemilise Naiskoori asutajaliige ja esimene esinaine, alates 1975 auliige.

Ta abiellus 1937. aastal August Maaroosiga (1905–1989), hilisema EPA pearaamatupidajaga.
Xeromphalina cornui

***Xeromphalina cornui*** on kandseente hulka kuuluv seeneliik.

Seen on laskuvate eoslehekestega ja meenutab jõhvnööbikut. See kasvab okkail ja kõduneval puidul.

## Välislingid
*
Hatha Karunaratne

**Hatha Kapuralalage Karunaratne** (21. oktoober 1941 – august 1983) oli Tseiloni poksija.

Ta osales helveskaalus (kuni 48 kg) 1968. aasta México olümpiamängude poksivõistlustel, kuid kaotas veerandfinaalis oma kohtumise hilisemale kuldmedali- ja olümpiavõitjale Francisco Rodríguezile (Venezuela) ja jäi edasisest medaliheitlusest välja.

See oli Tseiloni ainus olümpiapunktikoht esikuuikus 1968. aasta suveolümpiamängudel.

## Viited

## Välislingid
*
Susanthika Jayasinghe

**Susanthika Jayasinghe** (singali keeles සුසන්තිකා ජයසිංහ; tamili keeles சுசந்திகா ஜயசிங்ஹ; sündinud 17. detsembril 1975 Ethnawala, Sabaragamuwa provints) on Sri Lanka endine kergejõustiklane (sprinter).

Ta sai 2000. aasta Sydney olümpiamängude kergejõustikuvõistlusel naiste 200 meetri jooksus hõbemedali ajaga 22,28 sekundit.

Temast sai Sri Lanka teine ja seni ka viimane olümpiamedalist.

Ta sai naiste 200 meetri jooksus 1997. aasta kergejõustiku maailmameistrivõistlusel Ateenas hõbemedali ajaga 22,39 sekundit ja 2007. aasta kergejõustiku maailmameistrivõistlusel Ōsakas pronksmedali ajaga 22,63 sekundit.

Ta on ainuke Sri Lanka kergejõustiklane, kes on võitnud maailmameistrivõistlustel medali.

## Viited

## Välislingid

*
Avichay Adraee

**Avichay Adraee** (heebrea keeles אביחי אדרעי, araabia keeles أفيخاي أدرعي; sündinud 19. juulil 1982 Haifas) on Iisraeli sõjaväelane. Ta on auastmelt kolonel ning teenib Iisraeli kaitsejõudude kõneisiku üksuse araabia meedia juhatajana. Adraee on Iisraeli kaitsejõudude kõneisikuna araabia maade meedias võrdlemisi tuntud inimene. Ta on Süüria, Iraagi ja Türgi juudi päritolu.

## Viited

## Välislingid
* Koduleht
Puidusõlik

**Puidusõlik** (*Arrhenia epichysium*) on šampinjonilaadsete seltsi limanutiliste sugukonda samblalehiku perekonda kuuluv seente liik.

Seen kasvab puidul.

## Välislingid
*
Hrádek

**Hrádek** on mitme Tšehhi asula nimi.

***[[Hrádek (Rokycany ringkond)|Hrádek]]** on linn Tšehhis Plzeňi maakonnas Rokycany ringkonnas.
***[[Hrádek (Klatovy ringkond)|Hrádek]]** on alev ja vald Tšehhis Plzeňi maakonnas Klatovy ringkonnas.
***[[Hrádek (Frýdek-Místeki ringkond)|Hrádek]]** on küla ja vald Tšehhis Morava-Sileesia maakonnas Frýdek-Místeki ringkonnas.
***[[Hrádek (Hradec Králové ringkond)|Hrádek]]** on küla ja vald Tšehhis Hradec Králové maakonnas Hradec Králové ringkonnas.
***[[Hrádek (Znojmo ringkond)|Hrádek]]** on küla ja vald Tšehhis Lõuna-Morava maakonnas Znojmo ringkonnas.
***[[Hrádek (Ústí nad Orlicí ringkond)|Hrádek]]** on küla ja vald Tšehhis Pardubice maakonnas Ústí nad Orlicí ringkonnas.
***[[Hrádek (Benešovi ringkond)|Hrádek]]** on küla Tšehhis Kesk-Tšehhi maakonnas Benešovi ringkonnas Ctiboři vallas.
***[[Hrádek (České Budějovice ringkond)|Hrádek]]** on küla Tšehhis Lõuna-Tšehhi maakonnas České Budějovice ringkonnas Trhové Sviny linna haldusalas.
***[[Hrádek (Kutná Hora ringkond)|Hrádek]]** on küla Tšehhis Kesk-Tšehhi maakonnas Kutná Hora ringkonnas Horka II vallas.
***[[Hrádek (Louny ringkond)|Hrádek]]** on küla Tšehhis Ústí maakonnas Louny ringkonnas Raná vallas.
***[[Hrádek (Pardubice ringkond)|Hrádek]]** on küla Tšehhis Pardubice maakonnas Pardubice ringkonnas Srchi vallas.
***[[Hrádek (Plzeňi põhjaringkond)|Hrádek]]** on küla Tšehhis Plzeňi maakonnas Plzeňi põhjaringkonnas Manětíni linna haldusalas.
***[[Hrádek (Sokolovi ringkond)|Hrádek]]** on küla Tšehhis Karlovy Vary maakonnas Sokolovi ringkonnas Krajková vallas.
Stéphane Dujarric

**Stéphane Dujarric de la Rivière** (sündinud 25. augustil 1965 Pariisis) on Prantsuse endine ajakirjanik, aastast 2014 ÜRO peasekretäri kõneisik. Ta oli samal ametikohal ka aastatel 2005–2006, aastatel 2006–2007 oli ta ÜRO peasekretäri avalike suhete asedirektor.

## Viited
Hrádek (Rokycany ringkond)

**Hrádek** (vahel ka **Hrádek u Rokycan**, saksa keeles *Hradek*) on linn Tšehhis Plzeňi maakonnas Rokycany ringkonnas. Hrádek asub Rokycanyst ligikaudu 5 km kagus ja Plzeňist umbes 21 km idas.

Hrádek on tööstuslinn. Linna läbib Rokycany–Příkosice raudteeliin.

Asulat on esmamainitud 1325. aastal. Alates keskajast kujunes piirkond rauamaagi kaevandamise ja rauatootmise keskuseks. Linnaks sai Hrádek 1970. aastal. 

## Viited
Beretta Cheetah

**Beretta Cheetah** on Itaalia poolautomaatpüstol. Seda toodab ettevõte Beretta. Cheetah' erinevad mudelid kasutavad laskemoona .32 ACP (Beretta 81 ja 82), .380 ACP (83, 84, 85, 86 ja 80X) ning .22 long rifle (87, 87 Target ja 89). Cheetah oli tootmises kuni 2017. aastani. 2023. aastal tõi Beretta Cheetah' turule tagasi mudeli 80X näol (Beretta 84 edasiarendus).

## Kasutajad
* 
* 
* 
* 
* 
* 
*
Pardid

**Pardid** (*Anatinae*) haneliste seltsi partlaste sugukonda kuuluvad peamiselt madalaveelistes taimestikurohketes veekogudes elavad linnud.

Neid leidub nii metsikute liikidena kui ka kodustatud vormidena, näiteks sinikael-part ja muskuspart. Pardid on olulised toidulindudena, jahilindudena ja kultuurilises tähenduses mitmetes rahvatraditsioonides.

## Levila
Kodupardid pärinevad peamiselt sinikael-pardist (*Anas platyrhynchos*), kes on laialt levinud Euroopas, Aasias, Aafrikas ja Ameerikas.  Pardid kodustati mitmel mandril umbes 3000-4000 aastat tagasi, sealhulgas Roomas ja Lõuna-Ameerikas muskuspartide puhul. Muskuspart (*Cairina moschata*) kodustati Kesk- ja Lõuna-Ameerikas juba enne eurooplaste saabumist. Kodustatud pardid, nagu näiteks Pekingi part ja India jooksupart, on aretatud liha ja munade saamiseks ning erinevad metsikutest liikidest suuruse, värvuse ja käitumise poolest.. Metsikud pardid on tavaliselt väiksemad ja kiiremad ning on sellega säilitanud oma looduslikud instinktid.

## Välimus
Pardid on keskmise suurusega veekogude linnud, kellel on lühike kael, lai nokk ja ujunahad. Isased on sageli erksavärvilised, emased aga pruunikad. Sulestik on veekindel tänu preenimisnäärmele, mis toodab õli, millega lind oma sulgi katab. Pardid toituvad veekogudes, rändavad hooajaliselt ja paarituvad kevadel.

## Kasvatamine
Pardid on olulised toidulindudena, eriti Aasias, kus neid kasvatatakse liha ja munade saamiseks.  Nad aitavad ka looduslikus kahjuritõrjes, näiteks riisipõldudel, kus nad söövad tigusid ja putukaid. Pardikasvatusel on tähtis roll säästlikus põllumajanduses ning mitmed liigid kuuluvad looduskaitse alla.

## Kultuuriline tähendus ja looduskaitse
Pardid on esindatud rahvapärimustes ja mütoloogias, näiteks maailma loomise sümbolitena Eesti ja soome-ugri müütides. Samas on nende arvukust ohustanud intensiivne jahindus ja elupaikade kadu. Organisatsioonid nagu Ducks Unlimited tegelevad nende kaitse ja elupaikade säilitamise teaduspõhiselt. 

## Viited
Seitan

**Seitan** (ka **nisuliha**) on Hiinast pärit lihaasendaja, valgurikas toit veest ja nisujahust, millest on tärklis ja kliid välja uhutud, nii et järgi jääb gluteen.

Nisugluteen on alternatiiv sojapõhistele lihaasendajatele, nagu tofu. Mõnda tüüpi jahugluteenil on lihale sarnasem tekstuur kui teistel alternatiividel. Seitani kasutatakse liha asemel tihti Aasia, taimetoitlaste, veganite, budistide ja makrobiootilistes roogades.

Nisuliha hakati valmistama 6. sajandil, mil see oli Hiina nuudlite koostisosa. See on ajalooliselt levinud Hiinas, Jaapanis ning muudes Ida- ja Kagu-Aasia maades. Eriti levinud on seitani pakkumine budistidele mõeldud restoranides, kuna budistid ei söö liha.

## Vaata ka
* Veganlus

## Viited
Emmanuel Wanyonyi

**Emmanuel Wanyonyi** (sündinud 1. augustil 2004 Kapretwas) on Keenia kergejõustiklane, keskmaajooksja. Tema põhiala on 800 meetri jooks.

Ta võitis 2021. aasta juunioride maailmameistrivõistlustel kuldmedali võistluste rekordiga 1.43,76.

2022. aasta maailmameistrivõistlustel Eugene'is sai 17-aastane Wanyonyi neljanda koha ajaga 1.44,54.

2023. aasta maailmameistrivõistlustel Budapestis võitis ta Marco Aropi järel ajaga 1.44,53 hõbemedali.

2024. aasta suveolümpiamängudel Pariisis tuli Wanyonyi isikliku rekordiga 1.41,19 olümpiavõitjaks, edestades hõbemedali võitnud Marco Aropit vaid ühe sajandiksekundiga. Augustis jooksis ta Lausanne'is isikliku rekordi 1.41,11, millega tõusis kõigi aegade edetabelis jagama Wilson Kipketeriga teist kohta.

2025. aasta maailmameistrivõistlustel Tokyos võitis ta 800 meetri jooksus kuldmedali maailmameistrivõistluste rekordiga 1.41,86.

Wanyonyi on 800 meetri jooksus kolmekordne Teemantliiga võitja (2023, 2024, 2025).

## Isiklikud rekordid
;Tavarada

Allikas: Rahvusvaheline Kergejõustikuliit

## Välislingid

*
Simca SUMB

**Simca SUMB** (ka **Simca Marmon**) on Prantsuse sõjaväeotstarbeline veoauto. Seda tootis Unic aastatel 1964–1973.

## Kasutajad
* 

## Allikad
* JM Boniface und JG Jeudy: *50 ans de véhicules militaires français.* éditions E.T.A.I., 1999, ISBN 2-7268-8445-8
Sinebrychoff

**Sinebrychoff** on Soome õlle- ja karastusjoogitootja. Ettevõtte asutas aastal 1819 Helsingis vene ärimees Nikolai Sinebrychoff, tänaseks on see Soome suurim õlletootja. Aastal 1999 ostis ettevõtte Taani õlletootja Carlsberg Group.

Eestis tegutses aastatel 1997–2009 AS Sinerbrychoff Eesti (aastast 2002 Rootsi V&S Groupi valduses).

## Vaata ka
* Sinebrychoffi suguvõsa
* Sinebrychoffi kunstimuuseum
* Sinebrychoffi park

## Välislingid
* Koduleht
Matīss Kaža

**Matīss Kaža** (sündinud 31. augustil 1995) on Läti filmitegija. Ta on tuntud eelkõige animafilmi "Vooluga kaasa" (2024) kaasautori ja produtsendina. Film võitis  parima animafilmi Oscari, kusjuures toona 29-aastane Kaža oli sel ajal ajaloo noorim selle Oscari kategooria võitja.

Varem on ta stsenaristina kirjutanud ja lavastanud nii dokumentaal- kui draamafilme. Kažale kuulub produktsioonifirma Trickster Pictures. 

## Viited
Tai konstitutsioonikohus

**Tai Kuningriigi Konstitutsioonikohus** (tai keeles ศาลรัฐธรรมนูญ, *San Ratthathammanun*) on Tai põhiseaduslikkuse järelevalve kohus. See loodi 1997. aasta põhiseadusega ning selle pädevusse kuulub õigusaktide põhiseaduslikkuse hindamine, ametnike määramine ja ametist eemaldamine ning erakondadega seotud küsimused.

2006. aastal tühistati pärast riigipööret 1997. aasta põhiseadus ning konstitutsioonikohus kaotati, selle asemele loodi konstitutsioonitribunal. Konstitutsioonikohtus oli 15 liiget (7 kohtunikkonnast ja 8 eripaneeli poolt valitud), konstitutsioonitribunalis aga 9 liiget (kõik kohtunikkonnast). Üheksaliikmeline konstitutsioonikohus taasloodi 2007. aasta põhiseadusega.

Konstitutsioonikohus on olnud Tai avalikkuses üsna vastuoluline, kuna puudub ühene arusaam selle jurisdiktsiooni ulatusest ja kohtunike valimise protsessist. Samuti on heidetud ette kohtunike liigset autonoomiat.

Konstitutsioonikohtu otsused on lõplikud ning ei kuulu edasikaebamisele. Otsused on siduvad kõikidele riigi institutsioonidele, sealhulgas parlamendile, valitsusele ja teistele kohtutele.

Tai konstitutsioonikohus on teinud mitmeid märkimisväärseid otsuseid: 1999. aastal otsustas kohus, et laimu eest vangi mõistetud asepõllumajandusminister Newin Chidchob võib jääda valitsuse liikmeks; 2001. aastal mõistis kohus õigeks korruptsioonivastase võitluse ametile valeandmeid edastanud peaminister Thaksin Shinawatra; aastal 2003 tunnistas kohus kehtetuks Jaruvan Maintaka määramise peaaudiitoriks; 2007. aastal likvideeris kohus Thai Rak Thai Partei; 2014. aastal tagandas kohus ametist peaminister Yingluck Shinawatra; 2019. aastal likvideeris kohus Thai Raksa Charti Partei; 2020. aastal likvideeris kohus Tuleviku Partei ning 2024. aastal selle järeltulija Edasipürgimise Partei; 2024. aastal tagandas kohus ametist peaminister Srettha Thavisini ja 2025. aastal peaminister Paetongtarn Shinawatra.

2019. aastal oli Tai konstitutsioonikohtu aastaeelarve 223,7 miljonit baati (u 6 miljonit eurot).

## Vaata ka
* Põhiseadus
* Tai põhiseadus
* Konstitutsiooniline majandusteadus
* Konstitutsionalism
* Tai ajalugu (2001–)
* Kohtuvõim
* Õigusteadus
* Õigusriik
* Võimude lahusus

## Viited

## Kirjandus
### Inglise keeles
* 
* 
* 
* 
* 
* 
* 

### Tai keeles

* 

* 
* 

* 
* 
* 
* 

* 
* 
* 
* 
* 

* 
* 

* 

* 
* 

* 
* 

## Välislingid
* Koduleht
Senni Salminen

**Senni Marjaana Salminen** (sündinud 29. jaanuaril 1996 Helsingis) on Soome kolmikhüppaja.

Ta osales 2021. aasta Euroopa sisemeistrivõistlustel Toruńis ja oli seitsmes. Sama aasta juunis püstitas ta Turus Soome rekordi 14.51, millega ületas 2003. aastast Heli Koivulale kuulunud varasema rekordi 12 sentimeetriga. Mõned nädalad hiljem hüppas ta Cluj-Napocas isikliku rekordi 14.63 ja Orimattilas lubatust tugevama taganttuulega 14.70. Augustis toimunud suveolümpiamängudel Tokyos hüppas ta kvalifikatsioonis 14.20 ja jäi esimesena finaalist välja.

2022. aasta Euroopa meistrivõistlustel Münchenis pääses ta finaali ja sai 7. koha.

2025. aasta Euroopa sisemeistrivõistlustel Apeldoornis võitis Salminen Ana Peleteiro-Compaoré ja Diana Ana Maria Ioni järel pronksmedali tulemusega 13.99. See oli esimene kord pärast 1992. aasta sise-EMi kui medali võitmiseks piisas alla 14-meetrisest hüppest.

## Isiklikku

Senni Salmise kaksikvend on kaugushüppaja Kalle Salminen.

## Välislingid
*
Carl Gustav von Löwenburg

**Carl Gustav** **von Löwenburg** (sünninimega **Carl Gustav Valentin**; 1660–1758) oli Löwenburgide aadlisuguvõsast pärit Rootsi sõjaväelane, kes osales Põhjasõjas.

## Elulugu
Carl Gustav von Löwenburg sündis 1660. aastal Erik Valentini (1668 aadeldati ning kanti Rootsi aadlimatriklisse von Löwenburgi nime all) perekonda.

1675. aastal teenis ta ratsanikuna Otto Wilhelm von Königsmarcki ratsarügemendis. Rügemendis tõusis ta kortermeistri auastmeni, kuid läks 1679. aastal kornetina üle von Schwanewede rügementi. Samal aastal viidi ta E. D. von Bernsdorffi rügementi, kust lahkus 1680. aastal. Edasi teenis ta Riia kubernerirügemendis, kus tõusis 1695. aastaks kapteni auastmeni. 1703. aastal ülendati ta majoriks. Samal aastal osales ta Carl Gustaf Skytte korraldatud sõjaretkes Petserimaale.

Oletatavasti läks ta hiljem Taani kuningriigi teenistusse, tõusis kindralmajori aukraadini ning suri 1758. aastal.

## Viited


### Kirjandus

* Kelch, Christian. *Liivimaa ajaloo järg*. Toimetaja Kai Tafenau ja Siiri Rebane, saksa keelst tõlkinud Ivar Leimus. Tänapäev, 2024
* Lewenhaupt, Adam. *Karl XII:s officerare. Biografiska anteckningar*. 1920.
Guadalupe Hidalgo leping

**Guadalupe Hidalgo leping** oli rahuleping, mis lõpetas ametlikult Mehhiko–Ameerika sõja. See allkirjastati 2. veebruaril 1848 Guadalupe Hidalgo linnas.

Pärast Mehhiko armee kaotust ja pealinna langemist 1847. aasta septembris alustas Mehhiko Ameerika Ühendriikidega rahuläbirääkimisi. Lepinguga nõustus Mehhiko loovutama 55 protsenti oma territooriumist. Loovutatud territooriumide hulka kuulusid tänapäeva California, Nevada, Utah' alad ning suurema osa Colorado, New Mexico ja Arizona osariikidest ja samuti väike osa Wyomingist. Lepinguga loobus Mehhiko kõigist nõudmistest Texasele ja tunnustas Rio Grande jõge Texase lõunapiirina.

Vastutasuks maksis Ameerika Ühendriikide valitsus Mehhikole 15 miljonit dollarit "Ameerika Ühendriikide piiride laienemise eest" ning nõustus tasuma Mehhiko valitsuse poolt USA kodanikele võlgu olnud summad. USA annekteeritud aladel elanud mehhiklased võisid kas ümber asuda Mehhiko uutesse piiridesse või saada Ameerika Ühendriikide täieõiguslikeks kodanikeks.

Ameerika Ühendriigid ratifitseerisid lepingu 10. märtsil ja Mehhiko 19. mail. Ratifikatsioonid vahetati 30. mail ning leping kuulutati välja 4. juulil 1848. USA senat ratifitseeris lepingu häältega 38–16. Lepingu vastu hääletas eelkõige Viigide Partei, mis oli sõja ja territoriaalse laienemise vastu. Ameerika Ühendriikide territoorium suurenes Mehhiko arvelt veelgi 1853. aasta Gadsdeni ostuga, millega loovutati USA-le osad praegusest Lõuna-Arizonast ja New Mexicost.

## Viited
Córdoba (Veracruz)

**Córdoba**, ametliku nimega **Heroica Córdoba**, on linn ning samanimelise valla halduskeskus Mehhiko Veracruzi osariigis. Linn asutati 1618. aastal. See on ajalooliselt tuntud kui "kolmekümne rüütli linn", kuna selle rajasid 30 Hispaania aadlikku, kelle saatis asevalitseja Fernández de Córdoba.

Linna pindala on 159,9 ruutkilomeetrit ning 2020. aastal elas seal 204 721 inimest.

1821. aastal sõlmiti linnas Córdoba leping, kinnitas ametlikult Mehhiko iseseisvuse Hispaaniast.

## Viited
Kilbike

**Kilbike** ehk ***scutellum*** (ladina sõnast *scutulum* 'väike kilp' rooma pikk-kilbi *scutum* nimetusest) on putuka rindmiku keskmise segmendi ehk keskrindmiku selgmise plaadi (*notum*) osa, enamasti kolmnurkse kujuga. Kilbike on hästi näha mardikalistel (*Coleoptera*) ja lutikalistel (*Hemiptera*) kattetiibade vahel paikneva kolmnurkse kiiluna. Näiteks kilplutikatel (*Scutelleridae*) katab see peaaegu kogu tagakeha. Ka kiletiivalistel (*Hymenoptera*) on kilbike peaaegu alati nähtav, neil koosneb see aga mitmest osast.

## Pildid

Edessa florida, U, back, Upper Marlboro 2013-01-15-17.14.50 ZS PMax (8385746719).jpg|Lutikaline *Edessa florida* suure kolmnurkse kilbikesega, mille tipp on heledam
Eurythyrea austriaca up2.jpg|Hundlase *Eurythyrea austriaca* väike südamekujuline kilbike
Monochamus_sutor01.jpg#file|Siklase *Monochamus galloprovincialis* kilbike on väike ja kollakas tumedate tiibade taustal
Scutellum-diptera.gif|Kärbselise *scutellum* ja *postscutellum*


## Viited
Rancagua

**Rancagua** on linn Tšiilis, O’Higginsi piirkonna ja Cachapoali provintsi keskus.

Linna asutas 1743. aastal maadeuurija José Antonio Manso de Velasco.

Linnas oli 2012. aasta seisuga 232 211 elanikku.

1.-2. oktoobril 1814 toimus linnas Rancagua lahing, milles Bernardo O’Higginsi juhitud iseseisvuslased said lüüa Hispaania armeelt.

1861. aastal avati raudtee Santiago de Chilesse.

## Viited

## Välislingid

* Linna koduleht
Juubelimedal "40 aastat NSV Liidu relvajõude"

**Juubelimedal "40 aastat NSV Liidu relvajõude"** (vene keeles: *Юбилейная медаль «40 лет Вооружённых Сил СССР»*) oli Nõukogude Liidu riiklik autasu. 

Medal asutati 18. detsembril 1957 NSV Liidu Ülemnõukogu Presiidiumi dekreediga, et tähistada 40 aasta möödumist Nõukogude relvajõudude loomisest (1918–1958).

## Autasustamine
Medaliga autasustati marssaleid, kindraleid, admirale ja ohvitsere, samuti üleajateenijaid — seersante, vanemaid, sõdureid ja madruseid, kes olid 23. veebruariks 1958 Nõukogude armee, sõjalaevastiku, Siseministeeriumi vägede ning NSV Liidu Ministrite Nõukogu juures asuva Riikliku Julgeolekukomitee vägede ja organite kaadri koosseisus. Samuti anti medal reserv- ja erru läinud ohvitseridele, kellel oli teenistusstaaži vähemalt 20 aastat.

## Kirjeldus
Medal on valmistatud messingist, läbimõõduga 32 mm. Esiküljel on bareljeef Lenini profilist vasakule. Tema all paikneb numbriline kiri „40“, mis on asetatud ristuvate tamme ja loorberi okstele. Medal on kinnitatud viiekandilise lindialusega, mis on kaetud 24 mm laiuse siidhalli muareelindiga. Lindi keskel on kaks 2 mm laiust punast triipu ja lindi servades on samuti 2 mm laiused punased triibud.

Medali on kujundanud kunstnik V. I. Gogelõn.

## Viited
Hilja Lippmaa

**Hilja Helene Lippmaa** (sündinud Mändmets; 25. märts 1902 Kuivajõe vald, Harjumaa – 27. jaanuar 1943 Tartu) oli eesti lihhenoloog, illustraator ja tõlkija. Nimemärgi **H. L.** all oli ta Eesti Entsüklopeedia kaastööline.

Tema vanemad olid Jakob Mändmets ja Elviine Pürkovsky.

1920–1928 õppis ta Tartu Ülikooli matemaatika-loodusteaduskonnas lõpetas), Eesti Naisüliõpilaste Seltsi liige.

Hilja Lippmaa hukkus Nõukogude Liidu pommitusrünnaku tagajärjel koos abikaasa Teodor Lippmaa ja tütre Siiri Lippmaaga (1934–1943). Poeg Endel Lippmaa ei olnud kodus ja jäi ellu.

Maetud Rahumäe kalmistule.

## Välislingid
*Salme Pruuden. Hilja Lippmaa mälestuseks. Postimees, 4. veebruar 1943
Shinawatra suguvõsa

**Shinawatra suguvõsa** (tai keeles ชินวัตร, *Chinnawat*) on Tai suguvõsa. Nad on hakka hiinlaste soost. Paljud Shinawatrad on olnud Tai poliitikas mõjukad, suguvõsast on 2025. aasta seisuga pärit neli endist peaministrit.

## Liikmete loend
* Seng Saekhu, hakka immigrant, kes sai Tais ettevõtlusega tegeledes jõukaks
* Somchai Wongsawat (1947–), Tai peaminister aastal 2008, Thaksini õemees
* Thaksin Shinawatra (1949–), telekommunikatsioonimiljardär, Tai peaminister aastatel 2001–2006, Seng Saekhu lapselapselaps
* Potjaman Shinawatra (1956–), Thaksini eksnaine
* Yingluck Shinawatra (1967–), Tai peaminister aastatel 2011–2014, Thaksini õde
* Panthongtae Shinawatra (1979–), ettevõtja, Thaksini poeg
* Paetongtarn Shinawatra (1986–), ettevõtja, Tai peaminister aastatel 2024–2025, Thaksini tütar

## Sugupuu
Río Grande de Santiago

**Río Grande de Santiago** (tuntud ka kui **Santiago Ixcuintla** või lihtsalt **Santiago**) on Mehhiko lääneosas kulgev jõgi. 

See algab Chapala järve idakaldalt, Ocotlánis ja voolab läbi Jalisco ja Nayariti osariikide, moodustades umbes 30 km ulatuses nende vahelise piiri. Jõgi voolab Guadalajara suurlinna lähedalt mööda ja suubub Vaiksesse ookeani San Blasi lähistel, Nayaritis. Jõe pikkus on 562 km ning selle valgala pindala on 76 400 km².

Valgalas elab üle 7,5 miljoni inimese, kellest enamik on koondunud Guadalajara piirkonda, kus asub ka piirkonna peamine tööstuskeskus. Tööstusareng on laienenud mööda Santiago jõge kuni Ocotláni.

## Viited
Gadsdeni ost

**Gadsdeni ost** (inglise keeles: *Gadsden Purchase*, hispaania keeles: *Venta de La Mesilla* – 'La Mesilla müük') oli 76 800 km² suurune ala, mis asub tänapäeva Arizonas ja New Mexicos ning mille Ameerika Ühendriigid omandasid Mehhikolt Mesilla lepinguga. Leping jõustus 8. juunil 1854. Ost hõlmas maad Gila jõe lõuna- ja Rio Grande jõe läänepoolses osas, kus USA soovis rajada transkontinentaalse raudtee. Raudtee ehitas hiljem aastatel 1881–1883 valmis Southern Pacific Railroad. Ost tegi võimalikuks lühema, sirgema ja kergemini ehitatava raudteetrassi rajamise. Ostuga lahendati ka muid piiriküsimusi.

Esialgne leping allkirjastati 31. detsembril 1853, selle allkirjastasid USA saadik Mehhikos James Gadsden ja Mehhiko president Antonio López de Santa Anna. USA senat ratifitseeris lepingu koos muudatustega 25. aprillil 1854 ning saatis selle president Franklin Pierce'ile. Mehhiko valitsus ja kongress andsid lõpliku heakskiidu 8. juunil 1854, mil leping ka ametlikult jõustus.

Gadsdeni ost oli viimane oluline territoriaalne laienemine Ameerika Ühendriikide mandriosas ning see määratles lõplikult Mehhiko ja USA vahelise piiri. Tänapäeva Arizona linnad nagu Tucson, Yuma ja Tombstone asuvad maa-alal, mis saadi selle ostu kaudu.

Rahalistes raskustes vaevlev Santa Anna valitsus nõustus müüma maa 10 miljoni dollari eest (umbes 270 miljonit dollarit 2023. aasta väärtuses). Pärast Mehhiko ränka kaotust Mehhiko–Ameerika sõjas ja jätkuvaid ebaseaduslikke USA sõjalisi tegevusi piirkonnas, väidavad mõned ajaloolased, et Santa Anna võis arvata, et on parem müüa maa lepinguga ja saada selle eest tasu, kui riskida, et USA ala lihtsalt endale võtab.

## Viited
Rahel Ariel Kaur

**Rahel Ariel Kaur** (sündinud 27. novembril 2001 Võrus) on eesti kirjandusteadlane, luuletaja ja kultuurikriitik.

2025. aasta sügisest on ta Tartu Ülikooli kultuuriteaduste instituudis eesti kirjanduse nooremteadur. Tema tekste on ilmunud väljaannetes Looming, Värske Rõhk ja Edasi. 

## Haridus
Kaur on lõpetanud Võru Gümnaasiumi. Seejärel lõpetas ta 2023. aastal Tartu Ülikoolis bakalaureuseõppe eesti kirjanduse erialal ja 2025. aastal kaitses *cum laude* magistrikraadi samal erialal tööga "Nihe riimipoeetikas: Betti Alveri varane ja hiline luule" (juhendajad Rebekka Lotman ja Mart Velsker).

## Välislingid
* Rahel Ariel Kaur Eesti Teadusinfosüsteemis
* Rahel Ariel Kaur, "Nihe riimipoeetikas: Betti Alveri varane ja hiline luule", Tartu Ülikool, 2025, DSpace
* Rahel Ariel Kaur ajakirjas Looming
* Rahel Ariel Kaur ajalehes Sirp
* Rahel Ariel Kaur ajakirjas Värske Rõhk
Cadillac Gage Commando

**Cadillac Gage Commando** on Ameerika Ühendriikide soomusauto. Masina konstrueeris ettevõte Cadillac Gage Vietnami sõja ajal sõjaväepolitseile kolonni saatemasinaks. 

Commando oli üks esimesi soomukeid, milles kombineeriti varem kindlalt erinevatele masinatele kuulunud soomustransportööri ja klassikalise soomusauto rollid (nagu Nõukogude Liidu BTR-40). Commando oli Vietnami džunglites võitlemiseks heade eeldustega, sest see on kõrge, amfiibne ja veekindla mootoriga.

Commandost valmistati kolme mudelit (ja neist omakorda mitmeid eri ülesannete täitmiseks mõeldud ümberehitusi): V-100, V-150 ja V-200. Portugal konstrueeris Commando litsentseerimata koopia Bravia Chaimite. Soomuk võeti Ameerika Ühendriikide sõjaväe teenistusest maha pärast Ameerika Ühendriikide lahkumist Lõuna-Vietnamist. 1990. aastatel võttis Ameerika Ühendriikide sõjaväepolitsei Commando järglasena kasutusele M1117 Guardiani.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  Süüria Rahvusarmee
* 
* 
* 
* 
* 
* 
* 

## Vaata ka
* Bravia Chaimite

## Viited

## Kirjandus
* 
*
*
*
*
* 
*
Belli paralüüs

**Belli paralüüs** on teadmata põhjustel tekkiv äkiline ühepoolne näonärvi halvatus, mis avaldub näo asümmeetria, nõrkuse ning silma sulgemise häirena.

Haigus esineb võrdse sagedusega nii naistel kui meestel, keskmiselt 15-40:100 000 inimese kohta. 63% juhtudest on tegemist parempoolse näonärvi kahjustusega. Haigestumise tõenäosus suureneb vanusega ning diabeedihaigetel on 4 korda suurem oht Belli paralüüsi haigestuda.
M141 Bunker Defeat Munition

**M141 Bunker Defeat Munition** (inglise keelest 'punkrialistuslaeng'; ka **SMAW-D**) on Ameerika Ühendriikide raketiheitja. See on mõeldud kindlustusrajatiste, näiteks punkrite hävitamiseks ning on õlaltlastav ja ühelasuline. Relv visatakse pärast laskmist ära. 

SMAW-D on edasiarendus raketiheitjast Mk 153 Shoulder-Launched Multipurpose Assault Weapon (SMAW; lisand "D" tähistab sõna *disposable* – 'ühekordselt kasutatav'). Relv konstrueeriti, täitmaks tühimikku Ameerika Ühendriikide relvajõudude varustuses, kus varem ei olnud nn punkrivastast relva.

## Kasutajad
* 
* 
* 

## Vaata ka
* Tankitõrjerakettide loend
Alex Karp

**Alexander Caedmon Karp** (sündinud 2. oktoobril 1967 New Yorgis) on Ameerika Ühendriikide ettevõtja. Ta on tarkvarafirma Palantir Technologies kaasasutaja ja juht. Karpi karjäär algas iduettevõtetesse ja aktsiatesse investeerimisega, aastal 2003 asutas ta koos Peter Thieliga Palantiri. Aastal 2025 luges ajakiri Time ta maailma saja mõjukaima inimese sekka.

2025. aasta seisuga on tema varade väärtus 12 miljardi dollari piiril. Ta on Forbesi ja Bloomberg Billionaires Indexi hinnangul maailma 300 rikkaima inimese seas.

## Viited
RK 62

**RK 62** (soome keeles *Rynnäkkökivääri 62* (*Ründevintpüss 62*)) on Soome ründevintpüss. Seda tootsid Valmet ja SAKO. RK 62 on olnud Soome kaitseväe standardne teenistusrelv.

RK 62 konstrueeriti aastatel 1957–1962 Valmeti relvatehases, eeskujuks võeti Poola litsentseeritud koopia Nõukogude Liidu automaadist AK-47. RK 62 kasutab sama moona, mis AK-47 (7.62×39mm). Aastatel 1965–1994 tootsid Valmeti ja SAKO tehased 350 000 automaati RK 62. Selle eeskujul valmistati Iisraelis relv Galil. RK 62-l on kolmeharuline leegisummuti ning eriilmeline täägikinniti. Relva tääki saab kasutada eraldiseisva pussnoana. Valmeti relvadele omast leegisummutit saab kasutada ka nt okastraadi lõhkumiseks (sõdur surub leegisummuti vastu traati ning tulistab).

RK 62 moderniseeritud edasiarendus on RK 95 TP.

## Kasutajad
* 
* 
* 
* 

## Vaata ka
* Valmet M82
* RK 95 TP
* Galil
* Madsen LAR

## Viited

## Allikad
*
Chatham House

**Kuninglik Rahvusvaheliste Suhete Instituut** (inglise keeles *The Royal Institute of International Affairs*; ka **Chatham House**) on Suurbritannia mõttekoda. See tegutseb Londonis. Mõttekoja ametlik missioon on "aidata valitsustel ja ühiskondadel ehitada jätkusuutlikult turvalist, jõukat ja õiglast maailma". Chatham House'ist on pärit Chatham House'i reegel, mille kohta on öeldud, et selle abil saab maailma eliit kujundada poliitikat suletud uste taga. Samas on reeglit kiidetud, kuna see edendab edendab mõttevabadust.

Instituudi peakorter on Londoni kesklinnas St James's Square'il Chathami majas (samuti *Chatham House*). See on 18. sajandil osaliselt Henry Flitcrofti poolt projekteeritud hoone, kus on elanud kolm Suurbritannia peaministrit, nende hulgas William Pitt, esimene Chathami krahv, kellelt maja nime saanud on. Aastal 1923 ostsid maja kaks Kanada filantroopi, kes kinkisid selle noorele Briti Rahvusvaheliste Suhete Instituudile. Sellest ajast tuntakse instituuti Chatham House'i nime all.

Chatham House võtab oma liikmeks nii eraisikuid kui ettevõtete, haridusasutuste, saatkondade ja valitsusväliste organisatsioonide esindajaid. Instituuti on kritiseeritud, kuna seda on seostatud elitismi, läbipaistmatu rahastuse, interventsionistliku välispoliitika ning algusaastatel Briti imperialismiga. Chatham House'i eestkõnelejate seas on olnud nt Mahatma Gandhi ja Julius Nyerere, mõttekoda andis paljude äsjaiseseisvunud Aafrika riikide juhtidele 20. sajandi teises pooles kõnepinna.

## Vaata ka
* Saksa Välissuhete Nõukogu
* International Affairs (ajakiri)
* Clingendaeli Instituut

## Viited

## Kirjandus
* Bosco, A., and C. Navari, eds. *Chatham House and British Foreign Policy, 1919–1945: The Royal Institute of International Affairs During the Interwar Period* (London, 1994). 
*
* Morgan,  R. "'To Advance the Sciences of International Politics...': Chatham House’s Early Research", *International Affairs*, 55:2 (1979), 240–251. 
*  Parmar, I. "Anglo-American Elites in the Interwar Years: Idealism and Power in Chatham House and the Council on Foreign Relations", *International Relations* 16:53 (2002), 53–75. 
* Perry, Jamie Kenneth John. "Chatham House, The United Nations Association and the politics of foreign policy, c. 1945–1975" (PhD Diss. University of Birmingham, 2015) online.
* Thorne, Christopher. "Chatham House, Whitehall, and Far Eastern Issues: 1941–1945", *International Affairs*, 54:1 (1978), 1–29. 
* Williams, Paul. "A Commonwealth of knowledge: Empire, intellectuals and the Chatham House Project, 1919–1939." *International Relations* 17.1 (2003): 35–58.

## Välislingid
* Koduleht
Chloé Malle

**Chloé Françoise Malle** (inglispäraselt **Chloe Malle**; sündinud 8. novembril 1985 New Yorgis) on ameerika-prantsuse ajakirjanik, moeajakirja Vogue Ameerika toimetuse peatoimetaja (2025). 

Ta õppis USA Rhode Islandi osariigis Providence'is asuvas Browni eraülikoolis võrdlevat kirjandusteadust ja loovkirjutamist ning harjutas selle kõrvalt ajakirjanikutööd ülikooli ajalehte toimetades. Vahetusüliõpilasena õppis ta mõnda aega Pariisis Sorbonne'i ülikoolis. 

Pärast õpingute lõppu töötas ta ajalehes New York Observer, kus tema toimetada olid kinnisvarateemad, mis end tema jaoks peagi ammendasid. Seejärel hakkas ta vabakutseliseks, et saaks kirjutada teemadel, mis talle rohkem huvi pakuvad. Lisaks pidas ta plaani minna õppima terviseedendust. Tema kaastööd sellistele väljaannetele nagu Air Mail, Architectural Digest, Marie Claire, The New York Times, The New York Times Style Magazine, Town & Country, The Wall Street Journal ja WSJ Magazine (Wall Street Journali elustiiliajakiri) hõlmasid peamiselt elustiili. Otseselt moeteemasid oli ta ajakirjanikuna käsitlenud pigem põgusalt, kuni kirjutas Vogue'ile ühe mahukama moeartikli, mis hakkas ta seniseid eluplaane korrigeerima: tõi kaasa tihedamad koostöösuhted Vogue'iga ja toimetaja töökoha Vogue'i veebiväljaandes, millele lisandus Vogue'i taskuhäälingu The Run Through juhtimise töö.

Pärast seda, kui 37 aastat ajakirja Vogue Ameerika toimetuse peatoimetaja ametit pidanud Anna Wintour 2025. aasta juunis pensionile läks, sai Chloé Malle'ist septembris 2025 tema mantlipärija.

Malle vanemad on prantsuse filmirežissöör Louis Malle ning ameerika modell ja näitleja Candice Bergen.

## Viited
Ringkond (Sri Lanka)

**Ringkond** (singali keeles දිස්ත්‍රික්ක, tamili keeles மாவட்டம், inglise keeles *district*) on Sri Lanka 2. järgu haldusüksus.

Sri Lanka jaguneb halduslikult 9 provintsiks, mis omakorda on jagatud 25 ringkonnaks.

## Pindala ja rahvaarv

## Viited

## Välislingid
*Sri Lanka ringkonnastatistika käsiraamat (inglise keeles)
Anna Wintour

**Anna Wintour** (sündinud 3. novembril 1949 Londonis) on briti-ameerika meediajuht, kes oli aastail 1988–2025 moeajakirja Vogue peatoimetaja.

Tema juhtimisstiili on kujutatud mängufilmis "Saatan kannab Pradat" (*The Devil Wears Prada*, 2006) ja dokumentaalfilmis "Septembrinumber" (*The September Issue*, 2009).

Ta isa oli ajalehetoimetaja Charles Wintour ja vend on ajakirjanik Patrick Wintour.

## Vaata ka
*Chloé Malle

## Viited
Faro (Portugal)

**Faro** on linn Lõuna-Portugalis, Algarve piirkonna ja Faro ringkonna halduskeskus.

Linna rahvaarv on umbes 40 000 inimest, Faro omavalitsuses (mis koosneb linnast ning selle lähematest eeslinnadest) on elanikke ligi 67 000, millega on Faro piirkonna suurim linn ja suuruselt teine omavalitsus (pärast Loulé't). Faro, Olhão ja Loulé omavalitsus on oma läheduse, jagatud suurtaristu ja regulaarse pendelrände poolt seotud üheks linnastupiirkonnaks, kus elab ligikaudu 185 000 inimest.

## Ajalugu

Piirkond on olnud püsivalt asustatud vähemalt 2500 aastat. Algselt foiniiklaste loodud meresadam läks hiljem roomlaste valdusse, seejärel läänegootide kätte. 713. aastal vallutasid piirkonna maurid, kes valitsesid linna kuni kuningas Afonso III 1249. aastal selle Portugali Kuningriigiga liitis. Hiliskeskajal ja uusajal kinnistas Faro oma rolli piirkonna keskuse ja sadamalinnana.

## Geograafia

Linnast lõunasse jääb Ria Formosa laguun, mis on liivasaartega Atlandi ookeanist eraldatud. Alates 1987. aastast on laguun, saared ning Formosa jõe suue osa samanimelisest looduspargist, mis on tuntud eelkõige rände- ning veelindude vaatlusalana. Farost põhja pool asub *barrocal* ehk Algarve piirkonnale omane küngastest ja orgudest koosnev maastik vahemerelise taimekattega. Kliima on ookeani lähedusest hoolimata pigem soe ja kuiv, ligi 3000 tunni päikesepaistega on Faro üks Euroopa kõige päikselisemaid linnasid.

## Transport
Faro asub riigi lõunarannikul, Lissabonist umbes kolmetunnise rongi- või autosõidu kaugusel. Sama kaugel ida suunas asub ka Hispaania suurlinn Sevilla.

Faro linnasüdamest 4 km kaugusel asub Algarve piirkonna peamine lennujaam, mis on reisijate arvult riigi kolmas (Lissaboni ja Porto järel).

Südalinnas asuvast sadamast väljuvad väikelaevad ligikaudsetele saartele.
Batticaloa

**Batticaloa** (tamili keeles মত্ককলাপ্বু (*Maṭṭakkaḷappu*), singali keeles මඩකලපුව (*Maḍakalapuva*)) on linn Sri Lankal.

Nimi tähendab tamili keeles 'mudast sood', mis viitab linna paiknemisele saartel Batticaloa laguunis.

Linn asub Idaprovintsis ja on Batticaloa ringkonna keskus.

Linna pindala on 2025. aastal 75,09 km2 ja rahvaarv on 78&nbsp;963 inimest.

## Vaatamisväärsused

## Viited

## Välislingid